
Da li je na Zapadu dopušteno konzumiranje goveđeg mesa, budući da se ne zna kako se ta goveda kolju i da li se uopće kolju?


* 
* 
* 
* 
* 
* 
* 

 
Je li dozvoljeno goveđe meso na zapadu?

***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")***, sunnet i konsenzus islamskih učenjaka jasno ukazuju da je muslimanu dopušteno konzumiranje mesa koje zakolju kršćani ili židovi. (Vidjeti: *El-Umm*, 3/195, *El-Idžma*, str. 79/257-258, *Nevadirul-fukaha*, str. 75/59, *El-Istizkar*, 5/460, *El-Muhalla*, 11/138, *El-Mugni*, 9/311, *Ez-Zehire*, 3/437, *El-Džamiu li ahkamil-Kur’an*, 6/79, *El-Medžmua*, 9/89-90, *El-Minhadž*, 12/83, *Medžmu’ul-fetava*, 4/27, 21/103, 35/16, 35/212 i 35/232, *Ahkamu ehliz-zimma*, 1/548, i *El-Ikna*, 2/956.)


Allah, dželle šanuhu, kaže: **“I vama je dopuštena ***[hrana](https://pitajucene.com/search/hrana/questions/ "Pretraži pitanja o hrani")*** onih kojima je data Knjiga.”** (El-Maide, 5.) Pod izrazom “hrana”, po konsenzusu učenjaka, misli se na meso koje oni zakolju, i, svakako, nema razilaženja među islamskim pravnicima da je dopušteno konzumiranje svake druge hrane koju pripreme kitabije. Neki islamski učenjaci dopuštaju čak konzumiranje mesa koje zakolju u ***[ime](https://pitajucene.com/search/ime/questions/ "Pretraži pitanja o imenima")*** Isaa ili Uzejra, alejhimes-selam, ili u ime crkve, a neki drugi učenjaci to zabranjuju. (Vidjeti: *El-Džamiu li ahkamil-Kur’an*, 6/78-79, i *Tefsirul-Kur’anil-azim*, 2/21.)


Dakle, meso koje zakolju kitabije dopušteno je muslimanima, bilo da je uvezeno iz njihovih zemalja ili da ga kolju u muslimanskim zemljama. Ovo je šerijatski ***[propis](https://pitajucene.com/search/Propis/questions/ "Pretraži pitanja o propisima")*** načelno, i o tome muslimani ne trebaju raspravljati. Međutim, današnje kitabije prije klanja ubijaju životinje. Ovo je ubijanje propisano državnim zakonom i svako ko postupi suprotno bude podvrgnut kaznenim mjerama jer, navodno, muči životinju. Željezna cjevčica prečnika 1,5-2 cm i dužine 12-15 cm koju iz ručnog pištolja tjera pritisak od 12 bari jednostavno probuši mozak životinje koja na tlo pada kao što djetetu ispade igračka iz ruke. Od ubijanja do dizanja životinje na traku klanja prođe od 4-5 minuta tako da je životinja već mrtva prilikom klanja.


Neispravno je kazati da se radi o  omamljivanju životinje udarom pištolja, već se radi o čistom ubijanju. Pitao sam dvojicu veterinara koji kontroliraju ubijanje i klanje, da li bi se životinja digla nakon izvjesnog vremena. Blago se osmjehnuvši, odgovorili su mi kratko i jasno: “Nikada!” Prema tome, zabranjeno je konzumiranje govedine koju zakolju današnje kitabije iz prethodno spomenutog razloga, i neispravno je povoditi se za osnovom propisa, jer su oni promijenili tu osnovu i kolju, ustvari, lešinu. Iz ovoga se, svakako, izuzima meso za koje se pouzdano zna da su ga kitabije zaklale, a ne ubile tu životinju, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


